laion/Wikipedia-Exotic huggingface dataset:
ז

ז' היא האות השביעית באלפבית העברי ושמה זי"ן (זַיִן). בפי יהודי תימן נקראת האות זאן. בהתאם לחלוקת אותיות האלפבית העברי לחמשת מוצאי הפה, ז' נמנית עם חמש האותיות השיניות: זסשר"צ. מבחינה פונולוגית האות ז' מייצגת עיצור מכתשי, חוכך שורק, קולי (z/ ‏:IPA/). זי"ן גרושה מייצגת עיצור בתר-מכתשי, חוכך שורק, קולי (ʒ/ ‏:IPA/), והגייתה היא כשל J בצרפתית, כמו בשם ז'בוטינסקי. כך גם הגייתה בפי יהודי צפון אפריקה ותימן כאשר היא מודגשת.[דרוש מקור] בפעלים שהאות הראשונה שלהם היא ז' חל שיכול עיצורים בבניין התפעל. בנוסף מתרחשת הידמות הגורמת להחלפת האות ת' באות ד': הזדמן, הזדקר. שם האות נגזר מכלי זין, וצורתה כשל חרב. בכתב הפיניקי העתיק נראתה כאות Z. בספר "תולדות המלחמה בארצות המקרא" של יגאל ידין הוקדש פרק למציאת כלי מלחמה עתיק בעל צורה זו. על פי ממצאים הוא שיער שמדובר בכלי דמוי בומרנג עתיק, ששימש לציד. בקוד ASCII מיוצגת האות ז' בערך E6, ובקוד Unicode היא מיוצגת בערך 05D6. בקוד מורס מיוצגת האות ז' באמצעות הרצף (משמאל לימין): ..-- (קו קו נקודה נקודה). סימן ארוך במיוחד זה משקף את תפוצתה הנמוכה של האות ז' בטקסטים עבריים. הוא ייצוגה של האות ז' בכתב ברייל. באלפבית צלילי מיוצגת האות ז' באמצעות המלה "זאב". באיתות בדגלי סמפור ז' מיוצגת על ידי דגל אחד הפונה דרומה (כלפי מטה) ודגל שני הפונה דרום-מזרחה. בגימטריה ערכה 7, ובהתאם לכך כיתה ז' היא הכיתה השביעית בבית הספר. כשהאות ז' מופיעה בראש מספר, פירושה 7,000, למשל: ז'תשנ"ד הוא 7754‏. בשפה עברית מודרנית שכיחות השימוש באות ז' היא כ־0.88% מכלל אותיות האלפבית העברי. זו האות הנדירה ביותר בשימוש מבין האותיות ללא אותיות סופיות. ז' הוא הקיצור של המילה "זכר". המילה "זין" בסלנג היא כינוי לאיבר המין הגברי. ביידיש, המילה "שְׁוָואָנְץ", שפירושה זנב, מתייחסת גם לאיבר המין הגברי, בדומה לשפה הגרמנית. כלשון נקייה, בחרו מחדשי השפה העברית להשתמש רק באות הראשונה של המילה. עם השנים המקור נשכח, והמילה "זַיִן" הפכה לגסה בעצמה. קיימות סברות שונות בקרב חברי האקדמיה ללשון העברית אודות מקור השימוש במילה "זין". בין השאר קיימת סברה כי השימוש נעשה בשל היותה האות ז' האות הראשונה במילה "זרג" שנחשבה גסה מאוד. בהשאלה, ביטוי הסלנג סוג ז', פירושו מוצר באיכות ירודה ביותר. ز – האות זאי בערבית ذ – האות ד'אל בערבית הערך "ז", במיקרופדיה תלמודית, באתר ויקישיבה
יחסי אסוואטיני – הממלכה המאוחדת

יחסי אסוואטיני–הממלכה המאוחדת הם יחסי החוץ בין אסוואטיני לבין הממלכה המאוחדת. מתיישבים לבנים החלו להתיישב בארץ הסוואזי בתקופת מלכותו של מסוואטי, לאחר שזה פנה אל השלטונות הבריטיים במושבת הכף בבקשת סיוע נגד פשיטות בני הזולו. לאחר מותו של מסוואטי הגיעו בני הסוואזי להסכמים עם השלטונות הבריטיים במושבת הכף ועם השלטונות הבוריים ברפובליקה הדרום-אפריקאית בנוגע לשלטונם העצמי, מנהל שטחיהם וביטחונם. טרנסוואל אחזה רשמית בריבונות על שטחי הסוואזי מ-1894 ועד תבוסתה הסופית במלחמת הבורים ב-1902, אז עברה האחריות לידי הבריטים, ואסוואטיני הייתה לפרוטקטורט בריטי לאומי. בשנת 1921 הוקם באסוואטיני הגוף המחוקק הראשון – מועצה מייעצת של אירופאים נבחרים, הכפופה לנציב הבריטי העליון. ב-1944 קבע הנציב הבריטי שלמועצה זו אין מעמד רשמי בכל הנוגע לקבלת החלטות עבור בני עם הסוואזי, והכיר במלך המקומי כסמכות מחוקקת. בתחילת ימי השלטון הבריטי סברו הבריטים שאסוואטיני תוכלל בסופו של דבר בתוך דרום אפריקה. לאחר עליית משטר האפרטהייד בדרום אפריקה, והתנתקותה בעקבות כך של המדינה מחבר העמים הבריטי, שינו הבריטים את תוכניותיהם לגבי אסוואטיני, ובלונדון התקבלה החלטה להכין את הארץ לקראת עצמאות. בעקבות תוכניות אלה התעצמה, במהלך שנות ה-60, הפעילות הפוליטית באסוואטיני והוקמו מפלגות אחדות. בשנת 1964 התקיימו הבחירות הראשונות בהן התמודדה תנועת INM שדגלה בשימור הערכים המסורתיים של בני הסוואזי מול 4 מפלגות אחרות, ברובן רדיקליות יותר, וזכתה בכל 24 המושבים במועצה. לאחר שגיבשה את בסיסה הפוליטי, שילבה INM ברעיונותיה רבות מדרישותיהן של המפלגות הרדיקליות יותר, ובראש ובראשונה הדרישה לעצמאות מיידית. ב-1966 הסכימה ועדה בריטית על הקמת מונרכיה חוקתית עם שלטון עצמי, לאחר בחירות לפרלמנט שנקבעו ל-1967. ב-6 בספטמבר 1968 קיבלה אסוואטיני את עצמאותה על בסיס החוקה החדשה, וזמן קצר לאחר מכן כוננו שתי המדינות יחסים דיפלומטיים. החל משנת 2010 נערכים הפגנות מדי שבוע מחוץ לבנין הנציבות העליונה של אסוואטיני בלונדון, במחאה נגד שלטונו של המלך מסוואטי השלישי. בריטניה מחזיקה באסוואטיני נציבות עליונה במבבנה. אסוואטיני מחזיקה בבריטניה נציבות עליונה בלונדון. מדיה וקבצים בנושא יחסי אסוואטיני – הממלכה המאוחדת בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
כנפיים בחשיכה

כנפיים בחשיכה (באנגלית: Wings in the Dark) הוא סרט קולנוע אמריקאי משנת 1935 בבימויו של ג'יימס פלוד, עם קרי גרנט ומירנה לוי בתפקידים הראשיים. לוי וגרנט הופיעו ביחד בעוד שני סרטים - הרווק ובת הטיפש עשרה (1947) ומר בלנדינגס בונה את בית חלומותיו (1948). התסריט מבוסס על הסיפור "עיני הנשר" של נל שיפמן (אנ'). שילה מייסון (מירנה לוי) היא טייסת המתפרנסת מכתיבת הודעות באוויר וממופעים אירובטים בידוריים שמשיג לה הסוכן הממולח שלה ניק ויליאמס (רוסקו קארנס). היא מאוהבת באלוף הטיסה, קן גורדון (קרי גרנט) שעובד על המצאת מכשיר טייס אוטומטי שייאפשר ניווט וטיסה בתנאים של חוסר ראות. גורדון רוצה לטוס עם מטוס הלוקהיד שלו ביחד עם המכונאי והעוזר של מאק (הוברט קאוואנה) בעזרת הטייס האוטומטי לפריז אבל הסוכן שלו, טופ הרמן (דין ג'אגר) מודיע לו שלא קיבל אישור לכך. שילה מגיעה לעודד אותו אבל אז קורית התפוצצות בתנור החימום בביתו והוא מתעוור. גורדון המתוסכל פורש לביתו בכפר. שילה ומאק מגיעים אליו ונותנים לו כלב נחייה בשם "ברק" (אנ'). בתחילה הוא מסרב אבל אחר כך הוא נקשר לכלב. הוא מתחיל לכתוב מאמרים על הטייס האוטומטי אך הם נדחים. שילה אומרת לו שהמאמרים התקבלו ומשלמת לו מכיסה את "התמלוגים". ויליאמס מציע לשילה להשתתף בתחרות של טיסה ארוכה ממוסקבה לניו יורק כדי לזכות בפרס של 25,000 דולר. היא מסכימה כי ברצונה להרוויח זאת כדי שתוכל להינשא לקן. לקראת סוף הטיסה מסתבכת שילה בטיסה בערפל כבד וחוסר ראות. בעזרתו של מק מצליח קן לחזור לשדה התעופה ולעלות על המטוס שלו עם הטייס האוטומטי. הוא מכוון את שילה לנחות ומודיע לה כי לאחר הנחיתה הוא מתכוון להמריא מייד לעבר הים עד שהדלק שלו יאזל וכך הוא יסיים את חייו. הם נוחתים ושילה מתנגשת בכוונה במטוסו כדי שלא יוכל להמריא. הם מוקפים בקהל וצלמים ומתחבקים. קן חש בהבזקי המצלמות ומקווה שהראייה שלו תחזור. "כנפיים בחשיכה", במסד הנתונים הקולנועיים IMDb (באנגלית) "כנפיים בחשיכה", באתר AllMovie (באנגלית) "כנפיים בחשיכה", תסריט הסרט באתר Scripts.com (באנגלית) "כנפיים בחשיכה", במסד הנתונים הקולנועיים KinoPoisk (ברוסית) כנפיים בחשיכה, באתר TCM
ראובן ארליך

ראובן ארליך (28 באפריל 1946 – 29 בינואר 2021) היה מזרחן ואלוף-משנה בצה"ל. בין השנים 1985–2000 שימש כסגנו של מתאם פעולות הממשלה בלבנון, אורי לוברני. משנת 2000 ועד מותו ניהל את מרכז המידע למודיעין ולטרור במרכז למורשת המודיעין. ארליך נולד ב-28 באפריל 1946 בפולין. בשנת 1964 התגייס לצה"ל ושירת בחיל המודיעין, שם שימש במספר תפקידים, בהם ראש ענף מדיני לענייני סוריה ולבנון, ראש ענף במודיעין פיקוד הצפון, וקצין המודיעין של יחידת הקישור ללבנון. החל מ-1985 שימש כסגנו של מתאם פעולות הממשלה בלבנון, אורי לוברני. בשנים 1991–1993 היה חבר במשלחת הישראלית לשיחות השלום עם לבנון בוושינגטון. ב-1994 השתחרר משירות תוך שהוא ממשיך לשמש כסגנו של לוברני. הוא למד במכללה לביטחון לאומי, וכן השלים דוקטורט באוניברסיטת תל אביב. התזה שהגיש, "מדיניות התנועה הציונית ומדינת ישראל כלפי לבנון (1919–1958)", יצאה לאור בהוצאת מערכות בשנת 2000 בשם "בסבך הלבנון: מדיניותן של התנועה הציונית ושל מדינת ישראל כלפי לבנון – 1918–1958". בשנת 2002, עם הקמת מרכז המידע למודיעין ולטרור במרכז למורשת המודיעין, מונה לעמוד בראשו. במקביל, היה חלק מסגל המכון למדיניות ואסטרטגיה במרכז הבינתחומי הרצליה. ראובן ארליך נפטר ב-29 בינואר 2021. צבי עופר (ע), בסבך הלבנון: מדיניותן של התנועה הציונית ושל מדינת ישראל כלפי לבנון – 1918–1958, תל אביב: מערכות, 2000, מסת"ב 9650510206 "הסדר הסורי" בלבנון: הפיכת לבנון למדינת לחסות סורית בתקופת אסד האב והתרופפות השליטה הסורית בתקופת בשאר הבן 1975–2005, גלילות: מרכז המידע למודיעין ולטרור, 2005 The Syrian Involvement In Lebanon Since 1975. Avalon Publishing. 1991. ISBN 9780813379357. Erlich, Reuven (Dr.), באתר המכון למדיניות ואסטרטגיה (באנגלית). בצער רב ובכאב גדול התבשרנו ביום שישי האחרון על פטירתו הפתאומית של ראש מרכז המידע למודיעין ולטרור ע”ש מאיר עמית, ד”ר אל”מ (מיל) ראובן ארליך – נאמן ז”ל באתר מרכז המידע למודיעין ולטרור, 1 בפברואר 2021. אל"מ ד"ר ראובן נאמן (ארליך) ז"ל, באתר מודעות אבל, ‏1 בפברואר 2021
קרחון קריוודול

קרחון קריוודול או קרחון קריבודול (באנגלית: Krivodol Glacier; בבולגרית: ледник Криводол) הוא קרחון באי סמית', באיי שטלנד הדרומיים, שבסמוך לאנטארקטיקה. אורכו של הקרחון 3.8 קילומטרים. הקרחון מנקז את המדרונות הדרום-מזרחיים של רכס אימאון, ממזרח, ומצפון-מזרח לפסגת אנטים; מדרום-מזרח לאוכף ורשץ; ומדרום לפסגת סלאטינה. קרחון קריוודול ממוקם דרומית-מערבית לקרחון אובץ'; וצפונית-מזרחית לקרחון פאשוק. הקרחון זורם לכיוון דרום-מזרח ונשפך למצר אוסמר, צפונית מזרחית לנקודת סרדץ. הקרחון מופה לראשונה על ידי סוקרים בולגריים בשנת 2009. הקרחון נקרא על שם העיירה קריוודול שבצפון-מערב בולגריה. הגאזט האנטארקטי הבולגרי (בבולגרית) קרחון קריוודול באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי בגאזט האנטארקטי של ממשלת אוסטרליה, כמו גם בגאזט האנטארקטי המשווה SCAR, מצוין בטעות כי המיפוי נערך בשנת 2008.
יחסי אסוואטיני–צרפת

יחסי אסוואטיני–צרפת הם היחסים הדו-צדדיים בין ממלכת אסוואטיני לבין צרפת. היחסים הפוליטיים של צרפת עם אסוואטיני טובים אך מוגבלים. המלך מסוואטי השלישי ערך ביקור רשמי בפריז בשנת 1999 והשתתף בפסגות אפריקה-צרפת בקאן (פברואר 2007) ובניס (יוני 2010). ראש הממשלה ברנבס סיבוסיסו דלמיני (אנ') ייצג את המלך בפסגת אליזה לשלום וביטחון באפריקה שהתקיימה בדצמבר 2013. ראש הממשלה נכח בפסגת במקו לשותפות, שלום והתעוררות באמצע ינואר 2017. ענפי המזון החקלאי (במיוחד קנה סוכר), אנרגיה מתחדשת וכרייה (נפט, זהב ויהלומים) מעניינים את החברות הצרפתיות. שגרירות מרפת במפוטו, מוזמביק מפקחת שיתוף הפעולה בין המדינות המיושמת בשטח על ידי סניף אליאנס פרנסייז במבבנה. הברית הצרפתית פעילה בתחומים לשוניים ותרבותיים, והיא מהווה מקום תרבותי מרכזי בדרום אפריקה. היא יזמה את פסטיבל MTN Bushfire, שהוא אחד הגדולים בעולם. באופן רב-צדדי, צרפת תורמת באופן משמעותי באמצעות קרן הפיתוח האירופית (EDF) והיא מממנת 17.8% מ-11ᵗʰ EDF, וכן את הקרן העולמית למאבק באיידס, שחפת ומלריה, שצרפת היא התורמת השנייה בגודלה לאחר ארצות הברית. צרפת מיוצגת באסוואטיני באמצעות שגרירותה במפוטו, מוזמביק. אסוואטיני מיוצגת בצרפת באמצעות שגרירותה בבריסל, בלגיה. יחסי אסוואטיני–צרפת, באתר משרד החוץ הצרפתי יחסי אסוואטיני–צרפת, באתר משרד החוץ הצרפתי
Breathe

Breathe היא מילה באנגלית שפירושה "לנשום". האם התכוונתם ל... "Breathe" – שירה של הזמרת-יוצרת טיילור סוויפט. "Breathe" – שיר של המפיק המוזיקלי ג'קס ג'ונס והזמרת אינה רולדסן. "Breathe" – שיר של הזמרת-יוצרת קיילי מינוג. "Breathe" – שיר של הלהקה פינק פלויד. "Breathe" – שיר של הזמרת פיית' היל. Breathe – אלבום של הזמרת פיית' היל. Breathe – מיני-אלבום של הזמרת בירדי. Breathe – אלבום אולפן הזמרת פנדורה. לנשום – סרט משנת 2017.
Baila Conmigo

האם התכוונתם ל... Baila Conmigo (שיר של ג'ניפר לופז) – שירה של הזמרת והשחקנית ג'ניפר לופז. Baila Conmigo (שיר של סלינה גומז) – שיר של הזמרת סלינה גומז.
לווייתן רייס

לווייתן רייס (שם מדעי: Balaenoptera ricei) הוא מין חדש של לווייתן מזיפות מהסוג לווייתן, אשר התגלה במפרץ מקסיקו. בעבר הוא נחשב לתת-מין של לווייתן בריד אך פוצל ממנו למין עצמאי ב-2021, על פי עדויות מיטוכונדריות שהראו מספר גנטיקאים ב-2014. לא כל החוקרים מסכימים על קיומו של מין זה ורואים בו טקסון מוטל בספק. הלווייתן קרוי על שם חוקר הלווייתנים דייל ו. רייס (Dale W. Rice). לווייתן זה הוא בינוני לסוג לווייתן, כשאורכו המוערך 12.65 מטרים ומשקלו המוערך הוא 13.87 טון. לווייתן זה כמעט ולא נראה בטבע והוא ידוע בעיקר מדמיונם ללווייתני בריד. לרוב הלווייתן נראה לבד או בזוגות אלא אם ישנו מספיק מזון לקבץ הרבה לווייתנים. הלווייתן יכול לצלול עד לעומק 274 מטרים במשך היום, בעוד בלילה הוא צולל רק עד עומק 150 מטר. הלווייתן ידוע רק מחופי מפרץ מקסיקו שלחופי מקסיקו, ארצות הברית וקובה. ייתכן שעוד אוכלוסיות לווייתנים נודדות הרחק יותר. זהו לווייתן המזיפות היחיד הידוע שחי במפרץ מקסיקו. הוא נדיר מאוד ומצוי בסכנת הכחדה חמורה, בייחוד כתוצאה מדליפת הנפט במפרץ מקסיקו ב-2010, אשר הרגה לווייתנים רבים. מדיה וקבצים בנושא לווייתן רייס בוויקישיתוף לווייתן רייס, באתר NCBI (באנגלית) לווייתן רייס, באתר GBIF (באנגלית)
פפוש

פפוש (בהונגרית: Papos) הוא כפר במחוז סבולץ'-סטמאר-ברג שבצפון מזרח הונגריה. בפפוש חיו יהודים בתקופות זמן שונות. יהודים רבים מהכפר נרצחו בשואה. מדיה וקבצים בנושא פפוש בוויקישיתוף "פפוש", באתר JewishGen (באנגלית) נתוני הכפר באתר הלמ"ס ההונגרי תיעוד יהודים מפפוש שנרצחו בשואה באתר יד ושם מפקדי האוכלוסין של יהודי הונגריה, 1993
דנילה חוטולב

דנילה דמיטרייביץ' חוטולב (ברוסית: Данила Дмитриевич Хотулёв; נולד ב-1 באוקטובר 2002 באורנבורג) הוא שחקן כדורגל רוסי, המשחק בעמדת המגן בזניט סנקט פטרבורג. הוא שיחק בבית הספר של מועדון הכדורגל גזוביק אורנבורג, בה שיחק אביו דמיטרי אנטולייביץ'. בהמשך המשפחה עברה לטוליאטי שבמחוז סמרה ושיחק באקדמיית קונופליוב. בקיץ 2018 עבר לזניט-2 סנקט פטרבורג: תחילה שיחק בקבוצת הנוער של זניט במסגרת ליגת הכדורגל לנוער ולאחר מכן בזניט-2 בליגה המקצוענית. בינואר 2021 זומן לראשונה לסגל הקבוצה הבוגרת. ב-10 בפברואר 2022 הצטרף לאורנבורג. הוא משחק בנבחרת רוסיה בכדורגל עד גיל 19, כשאת הופעת הבכורה שלו בה ערך ב-18 באוגוסט 2017 והוא שיחק 12 משחקים. מדיה וקבצים בנושא דנילה חוטולב בוויקישיתוף דנילה חוטולב באתר זניט סנקט פטרבורג דנילה חוטולב, ברשת החברתית פייסבוק דנילה חוטולב, ברשת החברתית אינסטגרם דנילה חוטולב, באתר Transfermarkt דנילה חוטולב, באתר Soccerway דנילה חוטולב, באתר WorldFootball.net דנילה חוטולב, באתר FootballDatabase.eu История Данилы Хотулева — об отце-футболисте, связке с Ловреном и бабушкином пироге с солеными огурцами דנילה חוטולב באתר Championat.com דנילה חוטולב באתר sports.ru דנילה חוטולב באתר נבחרת רוסיה בכדורגל ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנילה חוטולב".
ל

ל' היא האות השתים עשרה באלפבית העברי. שמה למ"ד (לָמֶד). מבחינה פונולוגית מייצגת האות ל' עיצור מכתשי, מקורב צדי (/l/ ‏:IPA). בהתאם לחלוקת אותיות האלפבית העברי לחמשת מוצאי הפה, ל' נמנית עם חמש האותיות הלשוניות: דטלנ"ת. האות העברית ל', ה-L הלטינית וה-Λ היוונית התפתחו כולן מהירוגליף שמקורו בציור מלמד בקר, כלי שתפקידו היה לזרז ולהמריץ את הבקר ללכת בכיוון מסוים. מכאן נגזר שם האות ל' והפועל למד, שמשמעותו לימוד והתפתחות מעבר למה שהיה קיים עד כה. בקוד ASCII מיוצגת האות ל' בערך EC, ובקוד Unicode היא מיוצגת בערך 05DC. בקוד מורס מיוצגת האות ל' באמצעות הרצף (משמאל לימין): ..-. (נקודה קו נקודה נקודה). הוא ייצוגה של ל' בכתב ברייל. באלפבית צלילי מיוצגת האות ל' באמצעות המילה "לאה". באיתות בדגלי סמפור ל' מיוצגת על ידי דגל אחד הפונה מזרחה (ימינה) ודגל שני הפונה דרום-מערבה. ל' היא אחת מאותיות השימוש (בכל"ם). בשפה עברית מודרנית שכיחות השימוש באות ל' היא כ־6.29% מכלל אותיות האלפבית העברי. ערכה של האות בגימטריה הוא 30. במסורה ל' מסמן מילה יחידאית. האות "ל" מופיעה בתמרור "רכב למידה" המסמן כלי רכב שמשמש תלמיד נהיגה. למד הפועל הוא כינויה של האות השלישית בשורש בן שלוש אותיות, על שם האות ל' שהיא האות השלישית במילה "פעל". ل – האות לאם בערבית הערך "ל", במיקרופדיה תלמודית, באתר ויקישיבה
בן חנניה (כתב עת)

בן חנניה (בגרמנית: Ben-Chananja) היה כתב-עת לחכמת ישראל, שראה אור בסגד בעריכת הרב לאופולד לעף בין השנים 1858–1867. כתב העת יצא בשפה הגרמנית. בראשית דרכו הופיע כתב העת כירחון ובהמשך כדו-שבועון. כתב העת עסק בשאלות של תאולוגיה יהודית אך גם בסוגיות חברתיות, פילוסופיות והיסטוריות של היהדות והיהודים. כן הופיעו בו ביוגרפיות של אנשי שם יהודיים, דיווחים על ענייני קהילה ורבנות, ביקורת ספרות בנושאים חופפים לתחומי העניין של כתב העת, ציטוטים מכתבי עת הונגריים, נאומים ושירים של רבנים ואנשי מדע יהודיים. כתב העת כמו עורכו היו מושא לביקורת ומתקפות עזות מצד הגורמים השמרניים ביהדות האורתודוקסית, והפרסום שימש למתקפות חריפות לא פחות נגדם. אף על פי שכתב העת הציג את עצמו כ"אקדמי אורתודוקסי-ליברלי" הרבה לעף ללעוג גם לגורם הליברלי ביותר באורתודוקסיה ההונגרית, הרב עזריאל הילדסהיימר, ולהציגו כקנאי חשוך. בן חנניה, סקירה על כתב העת ומהדורה סרוקה של כל גיליונותיו, באתר אוניברסיטת פרנקפורט מיכאל ק' סילבר, בן חנניה (כתב עת), באנציקלופדיית ייִוואָ ליהודי מזרח אירופה (באנגלית) סקירה, להלן "קישורים חיצוניים", לפי תוכנית העורכים המצוטטת שם.
רומנים בגרמניה

רומנים בגרמניה הם אזרחי גרמניה שהיגרו מרומניה וצאצאיהם. בסוף שנת 2020 מספר הרומנים בגרמניה היה כ-800 אלף הגירה רומנית לגרמניה נהייתה לנפוצה במהלך המאה ה-20. בנוסף גם מספר גדול מהאוכלוסייה הגרמנית האתנית ברומניה וביניהם סקסונים טרנסילבנים עזבו את המדינה ושבו למקורותיהם אחרי, בזמן ולפני מלחמת העולם השנייה. בזמן השלטון הקומוניסטי ברומניה גבולות המדינה היו סגורים אך עם זאת היו אלו שהיגרו למזרח גרמניה באישור השלטון, בעיקר בזמן כהונתו של ניקולאה צ'אושסקו, דבר זה היה חלק מסדרה של הגירות על בסיס שייכות אתנית-היסטורית כמו הונגרים להונגריה ויהודים רומנים לישראל, הגירות מסוג זה כובדו ונחשבו ללגיטימיות על ידי המשטר, בשנות השמונים יותר ממחצית האוכלוסייה שעזבה את רומניה היגרה לגרמניה. [1] [2] https://www.destatis.de/DE/Themen/Gesellschaft-Umwelt/Bevoelkerung/Migration-Integration/Tabellen/auslaendische-bevoelkerung-altersgruppen.html
בן דייוויס (1995)

בנג'מין קית' דייוויס (באנגלית: Benjamin Keith Davies; נולד ב-11 אוגוסט 1995) הוא כדורגלן אנגלי, המשחק בעמדת בעמדת הבלם בבירמינגהאם סיטי. דייוויס נולד בארו-ב-פורנס (Barrow-in-Furness), קאמבריה. הוא חתם במחלקת הנוער בפרסטון נורת' אנד בגיל 11. הוא ערך את הופעת הבכורה שלו בקבוצה הבוגרת של המועדון ב-26 בינואר 2013 בתיקו 2–2. נגד קובנטרי סיטי כשהוא בן 17 בלבד. דייוויס הושאל ליורק סיטי ב-19 ביולי 2013 לחודש אחד. הוא ערך את הופעת הבכורה שלו בניצחון 1–0 על נורת'האמפטון טאון ב-3 באוגוסט 2013, במשחק הראשון של עונת 2013/2014. ב-15 באוגוסט 2013 הוארכה הלוואתו עד ינואר 2014. ב-19 בספטמבר 2014 הושאל לטרנמיר רוברס בהשאלה לחודש אחד, וערך את הופעת בכורה כבר למחרת בהפסד 1–2 לאקסטר סיטי. הוא השואל שוב ב-11 בספטמבר 2015 לחודש אחד לסאות'פורט, וערך את הופעת הבכורה שלו למחרת בהפסד 1–2 לפורסט גרין רוברס. ב-20 באוקטובר 2015 חזר לפרסטון נורת' אנד. ב-7 בינואר 2016 הצטרף דייוויס בהשאלה לניופורט קאונטי לחודש אחד, לאחר מכן הוארכה תקופת ההשאלה עד לסיום עונת 2015/2016. ב-2 בינואר 2017, הושאל לפליטווד טאון עד לסיום עונת 2017/2018. הוא ערך את הופעת הבכורה שלו במועדון באותו יום בניצחון קבוצתו 0–1 על שרוסברי טאון. בפתיחת עונת 2018/2019 חזר דייוויס לפרסטון מהצ'מפיונשיפ, ובסך הכל ערך 135 הופעות ליגה במועדון במהלכן כבש שני שערים. ב-1 בפברואר 2021 חתם דייוויס בליברפול מהפרמייר ליג. ב-17 באוגוסט 2021 הושאל לשפילד יונייטד מהצ'מפיונשיפ. ב-19 ביולי 2022 חתם בגלאזגו ריינג'רס תמורת שלושה מיליון אירו. ב-26 באוגוסט 2024 הושאל לבירמינגהאם סיטי. מדיה וקבצים בנושא בן דייוויס בוויקישיתוף בן דייוויס, באתר Transfermarkt בן דייוויס, באתר Soccerway בן דייוויס, באתר FootballDatabase.eu Ben Davies, 11v11.com "York City bring in defender Davies". BBC Sport (באנגלית בריטית). נבדק ב-2021-02-01. "Tranmere bring in Preston's Davies". BBC Sport (באנגלית בריטית). נבדק ב-2021-02-01. "Davies joins Southport on loan". BBC Sport (באנגלית בריטית). נבדק ב-2021-02-01. PNE defender joins Newport - Lancashire Evening Post, web.archive.org, ‏2016-02-15 Ben Davies signs on loan from Preston North End, www.fleetwoodtownfc.com (באנגלית בריטית) Liverpool seal signing of Ben Davies on long-term deal, Liverpool FC
הדיוויזיה ה-196 (ורמאכט)

הדיוויזיה ה-196 (בגרמנית: 196. Infanterie-Division) הייתה דיוויזיית חיל רגלים של הוורמאכט אשר לחמה במלחמת העולם השנייה. הדיוויזיה ה-196 הוקמה באזור דנציג כחלק מהמחוז ה-21 ב-27 בנובמבר 1939, ולמפקדה מונה ריכרד פלנגהר. עם שני רגימנטים בלבד, הדיוויזיה ה-196 לא הייתה עדיין דיוויזיית חי"ר מלאה, מכיוון שדיוויזיה כזו כללה בדרך כלל שלושה רגימנטים. הרגימנט השלישי של הדיוויזיה ה-196 הוקם ב-10 בינואר 1940, כאשר לדיוויזיה הוקצו גדודי התחלופה 6, 16 ו-26. גדודים אלו, שאוישו במתגייסים מבילפלד, מינסטר וקלן בהתאמה, שולבו לרגימנט הרגלים ה-362. בנוסף, סוללת הארטילריה הקלה ה-233 הצטרפה לסוללה מרגימנט הארטילריה ה-311 ולסוללה 1 של רגימנט הארטילריה ה-239 אשר הפכו לרגימנט הארטילריה ה-233. באפריל 1940, הדיוויזיה ה-196 לקחה חלק במבצע וזריבונג כחלק מהקורפוס ה-21. ב-11 בספטמבר 1940 הוצאו מהדיוויזיה רגימנט הרגלים ה-345 וסוללה 1 של רגימנט הארטילריה ה-233 והצטרפו לדיוויזיה ה-199. ב-17 בספטמבר 1940 חוזק רגימנט הארטילריה בשתי סוללות נוספות. לאחר הוצאת רגימנט הרגלים ה-345, הדיוויזיה הצטיידה בציוד טיפוס הרים בסיסי. ב-1 במרץ 1942 החליף פרידריך פרנק את פלנגהר כמפקד הדיוויזיה. הגדוד ה-1 ברגימנט הגרנדירים ה-362 הוקצה לקבוצת ארמיות מרכז בחזית המזרחית בשנת 1943, שם פורק ואנשיו חולקו לכוחות אחרים. רגימנט זה הוחלף ברגימנט חדש שנפרס בספטמבר 1943. הדיוויזיה, בפיקודו של קורט מהרינג מאז 23 בדצמבר 1943, הותאמה מחדש למודל של "אוסטדיוויזיון" ב-6 בינואר 1944. בפברואר 1944 קיבל אוברסט קלינגה את הפיקוד על הדיוויזיה. הוא הוחלף על ידי פרידריך פון אונגר ביוני 1944. ביולי 1944 הועברו חלקים מהדיוויזיה לקבוצת ארמיות מרכז. שם הושמדו זמן קצר לאחר מכן, ופורקו ב-15 בספטמבר 1944. יחידות שעדיין היו במצב לחימה הועברו לדיוויזיה ה-131, ואילו יחידות שלא יכלו להילחם צורפו לדיוויזיה ה-361 בוואהן בקלן. יחידות הדיוויזיה שנותרו בנורווגיה כללה רק את יחידת הסיור ה-233, לימים הגדוד ה-2 של רגימנט הסיור עם האופניים נורווגיה, וחלקים מרגימנט הארטילריה ה-233, לימים הגדוד ה-2 של רגימנט הארטילריה ה-269 וכן סוללת ארטילריית המבצרים ה-1048. מכיוון שכוחות אלו כבר לא הצדיקו לשמור על דיוויזיה עצמאית, הדיוויזיה ה-196 פורקה באוגוסט 1944. ריכרד פלנגהר (27 בנובמבר 1939 – 1 במרץ 1942). פרידריך פרנק (1 במרץ 1942 – 23 בדצמבר 1943). קורט מהרינג (23 בדצמבר 1943 – פברואר 1944). קלינגה (פברואר 1944 – יוני 1944). פרידריך פון אונגר (יוני 1944 – אוגוסט 1944). הדיוויזיה ה-196 באתר lexikon-der-wehrmacht (בגרמנית) Mitcham, Samuel W. (2007). "196th Infantry Division". German Order of Battle. Volume One. 1st-290th Infantry Divisions in World War II. Stackpole Books. pp. 244–245. ISBN 9780811734165. Tessin, Georg (1972). "196". Die Landstreitkräfte 131-200. Verbände und Truppen der deutschen Wehrmacht und Waffen-SS im Zweiten Weltkrieg 1939-1945 (בגרמנית). Vol. 7. Osnabrück: Biblio Verlag. pp. 276–279. ISBN 3764808721. Nafziger, George. "German Attack on Norway 9 April 1940" (PDF). U.S Army Combined Arms Research Library.
פסקואלה טרצ'אנו

פסקואלה קיטו טרצ'אנו (באיטלקית: Pasquale Quito Terracciano; נולד ב-4 במאי 1956 בנאפולי) הוא דיפלומט, המכהן כשגריר איטליה בפדרציה הרוסית. לאחר שסיים את לימודי המשפטים באוניברסיטת נאפולי פדריקו השני, החל בקריירה משפטית ואז קריירה דיפלומטית בשנת 1981. בשנת 1985 מונה לקונסול איטליה בריו דה ז'ניירו; מאוחר יותר, בשנים 1989–1992, שימש כמזכירו הראשון של הנציג האיטלקי בנאט"ו בבריסל. בשנים 1996–2000 היה היועץ הראשון של השגריר האיטלקי בלונדון. בשנת 2001 מונה לסגן הרמטכ"ל של שר החוץ. בין השנים 2004–2006 כיהן כדובר שר וכן כראש שירות העיתונות והמידע של משרד החוץ בפלאציו דה פרנסינה. בשנים 2006–2010 הוא היה שגריר במדריד. לאחר מכן כשחזר לאיטליה, עבד במשך כשנה כראש לשכתו של שר החוץ. מנובמבר 2011 ועד אפריל 2013 הוא היה יועץ דיפלומטי לראש ממשלת איטליה וכן לנציגו האישי בארגון G8 ובארגון G20. מ-1 במאי 2013 עד 29 בינואר 2018 הוא היה שגריר בלונדון, לפני שהועבר כשגריר איטליה במוסקבה, החל מ-29 בינואר 2018. Stato di servizio del dr. Terracciano in Stati di servizio del personale della carriera diplomatica al giugno 2014, pp. 410-411. Fonte: MAE
הר כריסטי

האם התכוונתם ל... אנטארקטיקה איי שטלנד הדרומיים הר כריסטי (איי שטלנד הדרומיים) – הר בצפון-מרכז רכס אימאון, באי סמית', באיי שטלנד הדרומיים, שבסמוך לאנטארקטיקה ניו זילנד הר כריסטי (החוף המערבי) – הר במחוז וסטלנד בחבל החוף המערבי שבאי הדרומי של ניו זילנד אוסטרליה הר כריסטי (טסמניה) – הר במדינת טסמניה שבאוסטרליה הר כריסטי (אוסטרליה הדרומית) – הר במדינת אוסטרליה הדרומית שבאוסטרליה ארצות הברית הר כריסטי (מישיגן) – הר במחוז לייפיר במדינת מישיגן שבארצות הברית הר כריסטי (וושינגטון) – הר במחוז ג'פרסון בשטח הפארק הלאומי אולימפיק, במדינת וושינגטון שבארצות הברית קנדה הר כריסטי (אלברטה) – הר בהרי הרוקי הקנדיים, בשטח הפארק הלאומי ג'ספר, בפרובינציית אלברטה שבקנדה הר כריסטי (קולומביה הבריטית) – הר בפרובינציית קולומביה הבריטית שבקנדה הר כריסטי (יוקון) – הר בטריטוריית יוקון שבקנדה
הר אנדוור

הר אנדוור (באנגלית: Mount Endeavour) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה. גובהו של ההר 1,810 מטרים מעל פני הים; הר אנדוור הוא ההר ה-1,400 בגובהו באנטארקטיקה. ההר מממוקם 1.6 קילומטרים לרכס קצ'ם, בחלקו הדרומי של מסיב אנדוור. האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957. האזור מופה בשנית בשנת 1999 על ידי הסקר הגאולוגי של ארצות הברית. באוקטובר 1957 ניתן השם "הר אנדוור" למסיב הדרומי של רכס קירקווד על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי. המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957. בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור". הר אנדוור באתר הסקר הגאולוגי של ארצות הברית הר אנדוור באתר הגאזט האנטארקטי של ממשלת ניו זילנד הר אנדוור באתר הגאזט האנטארקטי של ממשלת אוסטרליה הר אנדוור באתר הגאזט האנטארקטי המשווה SCAR של ממשלת אוסטרליה הר אנדוור באתר peakery (מרחקים לאתרים סמוכים) מידע גאוגרפי והיסטורי גובה ההר